Airbus A300

Airbus A300 – pirmasis Airbus kompanijos sukurtas oro laineris, trumpo ir vidutinio nuotolio skrydžiams su dviem turbogeneratoriniais varikliais (General Electric arba Pratt & Whitney) . Šio oro lainerio sukūrimas nutraukė Boeing dominavimą rinkoje. Tai pirmasis dvimotoris, plačiafiuzeliažis, dviejų praėjimų oro laineris pasaulyje.

Variantai

A300B1 

Prototipo versija. Pagaminta 2 vnt. Antrasis A300B1 prototipas aprūpintas dviem General Electric CF6-50A varikliais, išvystančiais 220 kN (kiloniutonų) trauką, 1980 m. buvo parduotas Air Algérie aviakompanijai. Laineris talpino 259 keleivius. 1991 metais šis oro laineris buvo pastatytas Briuselio oro uoste ir naudojamas gaisrininkų pratyboms. 2003 metais utilizuotas.

A300B2 

A300B2 – pirmoji serijinė versija. Naudojami General Electric CF6 arba Pratt & Whitney JT9D variklai (tokie patys varikliai naudojami ir pirmuosiuose Boeing 747-100 orlaiviuose), išvystantys atitinkamai 227 kN ir 236 kN trauką. Šią versiją pirmoji pradėjo naudoti aviakompanija „Air France“.

 A300B2-100: Didžiausia kilimo masė: 137000 kg;
 A300B2-200: Didžiausia kilimo masė:  142000 kg (panaudotos Kriugerio sąvaros);
 A300B2-300: Padidinta leistina nusileidimo masė.

A300B4 

A300B4 – gausiausia Airbus A300 versija. Padidintas centrinis kuro bakas (iki 47500 kg).

 A300B4-100: Didžiausia kilimo masė: 157500 kg;
 A300B2-200: Didžiausia kilimo masė: 165000 kg (panaudotos Kriugerio sąvaros);
 A300B4-200FF: A300B4 versijos flagmanas. Gaminamas nuo 1982 metų. Pirmasis plačiafliuzeliažis dviejų praėjimų oro laineris, kurio komandą sudarė 2 pilotai (ankstesnes versijas pilotavo 3 pilotai). Buvo atsisakyta borto inžinieriaus. Šiame oro laineryje panaudota dalis A310 skaitmeninės avionikos ir A300-600 radioelektronikos;
 A300B4-600: Išskirta į atskirą versiją A300-600;
 A300C4: Krovininė versija;
 A300F4-203: krovininė versija. Pirmas laineris pagamintas 1986 metais. Pagaminti tik keli egzemplioriai, nes greitai buvo pakeistas talpesniu A300-600F.

B2 ir B4 serija gaminta nuo 1974 iki 1984 metų. Per tą laiką pagaminti 248 šios serijos lėktuvai.

A300-600 

A300-600 Oficialiai vadinama A300B4-600. Pradėta gaminti 1983 m., naudojant didesnės galios General electric CF6-80 arba Pratt & Whitney PW4000 variklius. Oro lainerio matmenys liko tokie patys, kaip ir B2, bei B4 versijų, bet panaudojus A310 fliuzeliažo galinę dalį, padidėjo salono aukštis. Šioje oro lainerio versijoje buvo sumontuota A310 pilotų kabina, jį pilotavo 2 pilotai. Pirmoji šį lainerį pradėjo naudoti aviakompanija „Saudi Arabian Airlines“ . Iš viso pagaminta 313 vnt. -600 serijos modelių.

 A300-600: (Oficialiai A300B4-600) bazinis -600 serijos modelis;	
 A300-620C: (A300C4-620) transformuojama krovininė versija. Pagaminta 1985 metų gruodžio mėnesį;
 A300-600F: (A300F4-600) bazinio modelio krovininė versija;
 A300-600R: (A300B4-600R) Padidinto skrydžio nuotolio versija, su uodegoje įrengtu papildomu kuro baku. Pagaminta 1988 metais;
 A300-600RF: (A300F4-600R) krovininė A300-600R versija.

Visi laineriai gaminti nuo 1989 metų yra -600R versijos (įskaitant ir krovininius).
	
 A300-600ST: „Airbus Super Transporter“, bet geriau žinomas kaip „Airbus Beluga“ . Pagaminti 5 vienetai šios versijos oro lainerių. Visi jie naudojami oro lainerių dalims transportuoti tarp komanijos padalinių.

A300B10 
A300B10 (A310) – trumpesnio fiuzeliažo variantas. Jame sumontuoti naujos konstrukcijos, didesnio aerodinaminio efektyvumo sparnai, mažesnė uodega. Pilotuoja 2 pilotai: naudojama skaitmeninė avionika, todėl buvo galima atsisakyti borto inžinieriaus. Naudojamos standartinė -200 ir padidinto (iki 9600 km) skrydžio nuotolio -300 versijos. Dalis oro lainerių naudojami kaip kariniai transportiniai lėktuvai ar oro tanklaiviai. 

Buvo užsakyta 260 vnt. šio modelio oro lainerių. Iš jų 5, skirti „Iraq Airways“, nebuvo pagaminti.

Techniniai duomenys

Katastrofos 

Per visą A300 eksplotavimo istoriją, katastrofas patyrė 25 A300 oro laineriai. Jų metu žuvo 1435 žmonės.

1988 m. liepą „Iran air“ priklausantis A300B2-203 (EP-IBU) skrisdamas reisu IR655 iš Bandar-e Abbas, Irano į Dubajų virš Persijos įlankos buvo numuštas raketos, paleistos iš amerikiečių raketinio kreiserio „Vincennes“. Žuvo visi 274 keleiviai (tarp jų – 66 vaikai) ir 16 žmonių įgula.

Nuorodos 
  Oficiali Airbus svetainė (anglų k.)
 A300 nuotraukų galima rasti čia
 Reiso IR655 žūties aprašymas aviation safety duomenų bazėje 

Airbus oro laineriai
Monoplanai
Plačiafiuzeliažiai lėktuvai
Žemasparniai